ODIT.info - Нормативи - Архив - МСС - МСС 1 - Представяне на финансови отчети - МСС 1 - Представяне на финансови отчети\n07 Dec 2003 04:08ч, видяна 9999 пъти\nТози преработен международен счетоводен стандарт замества МСС 1 Оповестяване на счетоводната политика, МСС 5 Информация, която трябва да бъде оповестена във финансовите отчети и МСС 13 Представяне на текущите активи и текущите пасиви, които стандарти бяха одобрени от Съвета на КМСС в променен формат през 1994. МСС 1 (преработен 1997) беше одобрен от съвета през юли 1997 и влезе в сила за финансовите отчети, отнасящи се за периоди, започващи на или след 1 юли 1998.\nПрез май 1999 МСС 10 (преработен 1999) Събития след датата на баланса промени параграфи 63(в), 64, 65(а) и 74(в). Промененият текст влиза в сила, когато влезе в сила самият МСС 10 (преработен 1999) - т.е. за годишни финансови отчети, които обхващат периоди, започващи на или след 1 януари 2000.\nСледните разяснения на ПКР се отнасят за МСС 1:\n# ПКР - 8 Прилагане за първи път на МСС като основна счетоводна база.\n# ПКР - 18 Последователност - алтернативни методи.\n# ПКР - 27 Преценяване съдържанието (същността) на операциите в правната форма на лизинг.\n# ПКР - 29 Оповестяване - споразумения за концесионна услуга.\n1. Този стандарт (“МСС 1 (преработен 1997)”) замества МСС 1 Оповестяване на счетоводна политика, МСС 5 Информация за оповестяване във финансовите отчети и МСС 13 Представяне на текущите активи и текущите пасиви. МСС 1 (преработен) е в сила за отчетни периоди, започващи на или след 1 юли 1998, но тъй като изискванията на този стандарт са в съответствие с изискванията в съществуващите стандарти, се насърчава по-ранното му прилагане.\n2. Стандартът осъвременява изискванията на стандартите, които замества, и е в съответствие с КМСС Общи положения за изготвяне и представяне на финансовите отчети. Освен това, той е разработен, за да подобри качеството на финансовите отчети, представени съгласно изискванията на МСС, като:\nа) създава сигурност, че финансовите отчети, които изразяват съответствие с МСС, са в съответствие с всеки приложим стандарт, включително и с всички изисквания за оповестяване;\nб) създава сигурност, че отклоненията от изискванията на МСС са ограничени до изключително редки случаи (примерите за несъответствие ще бъдат под наблюдение и ще бъдат издадени допълнителни указания, където е необходимо);\nв) дава указания и насоки за структурата на финансовите отчети, включително на минималните изисквания за всеки основен отчет, счетоводните политики и поясненията и илюстриращите приложения; и\nг) установява (на базата на Общите положения) практическите изисквания към такива въпроси като същественост, действащо предприятие, избора на счетоводни политики, когато не съществува конкретен стандарт, последователност и представяне на сравнителна информация.\n3. За да задоволи нуждите на потребителите на отчетите от по-изчерпателна информация за “резултатите от дейността”, измерена на по-широка база в сравнение с “печалбата”, показана в отчета за доходите, стандартът поставя ново изискване за основен финансов отчет, показващ тези печалби и загуби, които не са представени досега в отчета за доходите. Новият отчет може да бъде представен или като “традиционно” равнение на собствения капитал във формат с колони, или като самостоятелен отчет на резултатите от дейността. Съветът на КМСС се съгласи принципно през април 1997 да направи преглед на начина, по който резултатите от дейността се оценяват и отчитат. Първоначално проектът по-скоро ще обсъжда взаимодействието между отчитането на резултатите от дейността и целите на отчетността, изложени в Общите положения на КМСС. Поради това КМСС ще разработва предложения в тази област.\n4. Стандартът се отнася до всички предприятия, представящи отчети в съответствие с МСС, включително и за банки и застрахователни дружества. Минималната структура е направена така, че да бъде достатъчно гъвкава, за да се адаптира за използване от всяко предприятие. Банките, например, трябва да имат възможност да направят такова представяне, което да отговаря на този стандарт и по-детайлните изисквания на МСС 30 Оповестявания във финансовите отчети на банки и сходни финансови институции.\nСтандартите, които са с удебелен курсив трябва да се четат в контекста на основния материал и насоките за прилагането на този стандарт, както и в контекста на предговора към международните счетоводни стандарти. Международните счетоводни стандарти нямат целта да се прилагат за несъществени статии (виж параграф 12 от предговора).\nЦелта на този стандарт е да определи базата за представяне на финансовите отчети с общо предназначение, за да се осигури сравнимост на финансовите отчети на самото предприятие, както с неговите от предходни отчетни периоди, така и с финансовите отчети на други предприятия. За да се постигне тази цел, този стандарт определя общите положения за представяне на финансовите отчети, предоставя указания и насоки за тяхната структура и минималните изисквания за съдържанието на тези финансови отчети. Признаването, оценката и оповестяването на специфични операции и събития е разгледано в други МСС.\n1. Този стандарт трябва да се прилага при представянето на всички финансови отчети с общо предназначение, изготвени и представени съгласно изискванията на МСС.\n2. Финансови отчети с общо предназначение са тези, чиято цел е да отговорят на нуждите на потребители, които не са в положение да изискват отчети, направени с цел да отговорят на техни специфични информационни изисквания. Финансовите отчети с общо предназначение включват тези отчети, които са представени отделно или са включени в други публични документи като годишен отчет или проспекти. Този стандарт не се прилага към съкратена междинна финансова информация. Този стандарт се отнася с еднаква сила както по отношение финансови отчети на отделни предприятия, така и към консолидирани отчети на група от предприятия. Стандартът обаче не изключва представянето на консолидирани финансови отчети в съответствие с МСС и на финансови отчети на предприятието майка, изготвени според национални изисквания, включени в същия документ, стига базата на изготвянето на всеки от тях да е ясно оповестена в отчета за счетоводните политики.\n3. Този стандарт се прилага от всички видове предприятия, включително банки и застрахователни предприятия. Допълнителните изисквания към банки и сходни финансови институции, които са в съответствие с изискванията на този стандарт, са представени в МСС 30 Оповестявания в счетоводните отчети на банки и сходни финансови институции.\n4. Този стандарт използва терминология, която е приложима за предприятия, имащи за цел печалба. Предприятията от обществения сектор биха могли, обаче, да прилагат изискванията на този стандарт. Предприятията с нестопанска цел, правителствените организации, учреждения и други предприятия от обществения сектор, които искат да прилагат този стандарт, може да се нуждаят от изменение в описанията за определени статии от финансовите отчети, както и за самите отчети. Такива предприятия би могло да представят и допълнителни компоненти на финансовите отчети.\n5. Финансовите отчети са структурирано финансово представяне на финансовото състояние и на операциите, извършени от едно предприятие. Целта на финансовите отчети с общо предназначение е да предоставят информация за финансовото състояние, резултатите от дейността и паричните потоци на дадено предприятие, която е необходима за широк кръг от потребители при вземането на стопански решения. Финансовите отчети показват също така и резултатите от стопанисването на ресурсите, които са поверени на ръководството на предприятието. За да отговорят на тази цел, финансовите отчети предоставят информация за предприятието относно:\nг) приходи и разходи, включително печалби и загуби; и\nд) парични потоци.\nТази информация заедно с информацията в поясненията към финансовите отчети помага на потребителите да предвиждат бъдещи парични потоци и по-специално сроковете и сигурността на генерирането на пари и парични еквиваленти.\n6. Съветът на директорите и/или друг управляващ орган на предприятието е отговорен за изготвянето и представянето на неговите финансови отчети.\n7. Пълният комплект на финансовите отчети включва следните компоненти:\nб отчет за доходите;\nв) отчет, показващ или:\n2) промени в собствения капитал, породени от операции, различни от капиталовите операции със собствениците или разпределенията за собствениците;\nд) счетоводна политика и пояснителни бележки.\n8. Предприятията се насърчават да представят освен финансовите си отчети и финансов преглед от ръководството, който описва и обяснява основните характеристики на финансовите резултати от дейността и финансовото състояние на предприятието и принципните несигурности, пред които то се изправя. Такива отчети може да включват и преглед на:\nа) основните фактори и влияния, определящи резултатите от дейността, включително и промените в средата, в която предприятието оперира, възможностите на предприятието да отговори на тези промени и техния ефект, както и инвестиционната политика на предприятието да поддържа и подобрява на резултатите от дейността, включително и неговата дивидентна политика;\nб) източниците на финансиране на предприятието и политиката за управление на рискове; и\nв) силните страни и ресурсите на предприятието, чиито стойности не са отразени в баланса в съответствие с МСС.\n9. Много предприятия представят извън финансовите си отчети допълнителна информация като доклади по въпроси за околната средата и отчети за добавената стойност особено в отрасли, където факторите на околната среда са значими и когато служителите се считат за важна група потребители. Предприятията се насърчават да представят такива допълнителни отчети, ако управлението вярва, че те ще помогнат на потребителя при вземане на стопански решения.\nЧестно представяне и съответствие с международните счетоводните стандарти\n10. Финансовите отчети трябва да представят честно финансовото състояние, финансовите резултати от дейността и паричните потоци на дадено предприятие. Правилното прилагане на МСС с включването на допълнително оповестяване, когато е необходимо, при почти всички обстоятелства води до постигане на честно представяне във финансовите отчети.\n11. Предприятие, чиито финансови отчети са изготвени в съответствие с международните счетоводни стандарти, трябва да оповести този факт. Финансовите отчети не трябва да се определят и посочват, че са в съответствие с МСС, освен ако те отговарят на всички изисквания на всеки приложим стандарт и всяко приложимо разяснение на Постоянния комитет за разяснения.\n12. Неправилните счетоводни третирания не се изправят нито чрез оповестяване на възприетите счетоводни политики, нито чрез пояснения или обяснителен материал.\n13. В изключително редки обстоятелства, когато ръководството прецени, че спазването изискванията на даден стандарт ще бъде подвеждащо и поради това, отклоняването от тези изисквания е необходимо за постигането на честно представяне, предприятието трябва да оповести:\nб) че то е приложило във всички съществени аспекти изискванията на действащите МСС, освен че е направило отклонение от даден стандарт, за да постигне честно представяне;\nв) стандарта, от който предприятието се е отклонило, същността на отклонението, включително и третирането, което стандартът изисква, причината, поради която това третиране би било подвеждащо при тези обстоятелства, и възприетото третиране; и\nг) финансовото влияние на отклонението върху нетната печалба или загуба, активите, пасивите, собствения капитал и паричните потоци на предприятието, за всеки представен период.\n14. За финансовите отчети се казва понякога, че “са основани на” или “съответстват на съществените изисквания на” или “са в съответствие със счетоводните изисквания” на МСС. Често не се дава допълнителна информация въпреки, че е ясно, че съществуват съществени изисквания за оповестяване, ако счетоводните изисквания не са спазени. Такива отчети са подвеждащи, тъй като те заблуждават относно надеждността и разбираемостта на финансовите отчети. За осигуряване на увереност, че финансовите отчети, които посочват, че са в съответствие с МСС, ще отговорят на нивото, изисквано от потребителите в международен аспект, този стандарт включва общото изискване за това, че финансовите отчети трябва да дават честно представяне, указания и насоки за това как честното представяне се постига и по-нататъшни указания за определяне на изключително редките случаи, когато определено отклонение е необходимо и се допуска. Това изискване също предполага ясно оповестяване на обстоятелствата, довели до отклонение. Съществуването на противоречие с националните изисквания само по себе си не е достатъчно основание, за да оправдае отклонението във финансовите отчети, изготвени съгласно МСС.\n15. В почти всички случаи честното представяне се постига чрез съответствие във всички съществени аспекти с приложимите МСС. Честното представяне изисква:\nа) избор и прилагане на счетоводни политики в съответствие с параграф 20;\nб) представяне на информация, включително и на счетоводни политики, по начин, който осигурява уместна, надеждна, сравнима и разбираема информация; и\nв) предоставяне на допълнителни оповестявания, когато изискванията на МСС са недостатъчни за потребителите на финансовите отчети да разберат влиянието на конкретни операции или събития върху финансовото състояние и финансовите резултати от дейността на предприятието.\n16. В изключително редки случаи прилагането на определено специфично изискване на МСС може да доведе до подвеждащи финансови отчети. Такъв е случаят, когато третирането, изисквано от стандарта, е явно неподходящо и по този начин честното представяне не може да бъде постигнато нито чрез прилагането на самия стандарт, нито само чрез допълнително оповестяване. Отклонението от изискванията не е подходящо само поради това, че друго третиране би дало също честно представяне.\n17. Когато се преценява дали отклонението от определено специфично изискване на МСС е необходимо, се взема предвид следното:\nа) целта на изискването и защо целта не е постигната или не е подходяща при конкретните обстоятелства; и\nб) начинът, по който обстоятелствата в предприятието се различават от тези при други предприятия, които следват изискването.\n18. Тъй като обстоятелствата, изискващи отклонение, се очаква да се случват изключително рядко и тъй като необходимостта от неспазване ще бъде въпрос на сериозно обсъждане и на субективна преценка, важно е потребителите да са наясно, че предприятието не е спазило във всички съществени аспекти международните счетоводни стандарти. Важно е също така потребителите да разполагат с достатъчно информация, която ще им даде възможност да направят преценка на база на своята информираност за това дали отклонението е необходимо и да изчислят корекциите, които ще се изискват да се направят, за да се постигне съответствие с МСС. КМСС ще наблюдава текущо и ще разглежда случаите на неспазване, които са предоставени на неговото внимание (от предприятия, техните одитори и регулативни органи, например), и ще преценява необходимостта от изясняване чрез интерпретиране или поправки към стандартите, ако е наложително, за да се увери, че отклоненията стават необходими само в изключително редки случаи.\n19. Когато в съответствие със специфичните текстове на даден стандарт международният счетоводен стандарт е прилаган преди началната му дата за влизане в сила, този факт се оповестява.\n20. Ръководството на предприятието трябва да избере и прилага счетоводна политика, така че финансовите отчети да са в съответствие с всички изисквания на всеки приложим международен счетоводен стандарт и разясненията на Постоянния комитет за разяснения. Там където няма специфично изискване, ръководството трябва да разработи политика, за да създаде сигурност, че финансовите отчети дават информация, която е:\nа) необходима за вземането на решение от потребителите на финансовите отчети; и\nб) надеждна в това, че те:\n1) представят достоверно резултатите и финансовото състояние на предприятието;\n2) отразяват икoномическата същност на събития и операции, а не просто тяхната правна форма (Виж също ПКР – 27 Преценяване съдържанието (същността) на операциите в правната форма на лизинг)\n3) са неутрални, което означава , че са безпристрастни;\n4) са предпазливи;\n5) са пълни във всички съществени аспекти.\n21. Счетоводната политика представлява специфичните принципи, бази, конвенции, правила и практики, приети от предприятието при изготвянето и представянето на финансовите отчети.\n22. При липсата на специфичен МСС и на разяснение на Постоянния комитет за разяснения ръководството на предприятието използва своята собствена преценка за разработване на счетоводна политика за даден обект, която осигурява най-полезната информация на потребителите на финансовите отчети на предприятието. При формирането на тази преценка ръководството взема предвид:\nа) изискванията и указанията на МСС, които се отнасят за подобни или свързани въпроси;\nб) критериите за определяне, признаване и оценяване на активи, пасиви, приходи (доходи) и разходи, представени в Общите положения на КМСС; и\nв) официалните становища на други органи за установяване на стандарти и общоприетата браншова/отраслова практика до степента, до която те са в съответствие с а) и б).\n23. При изготвянето на финансовите отчети ръководството трябва да направи преценка на способността на предприятието да продължи като действащо предприятие. Финансовите отчети трябва да бъдат изготвени на базата на действащото предприятие, освен ако ръководството не възнамерява да ликвидира предприятието или да прекрати стопанска дейност или няма друга реалистична алтернатива освен да направи това. Когато при изготвянето на тази негова преценка на ръководството са му известни значителни несигурности, свързани със събития или условия, които могат да породят съществено съмнение, че предприятието може да продължи своята дейност като действащо, тези несигурности трябва да се оповестят. Когато финансовите отчети не са изготвени на база предположението на действащото предприятие, този факт трябва да се оповести заедно с базата, на която са изготвени финансовите отчети, както и причините, поради които предприятието не е разглеждано като действащо.\n24. При преценяването дали предположението за действащо предприятие е подходящо ръководството взема предвид цялата налична информация за предвидимото бъдеще, което трябва да бъде поне, но не ограничено до, дванадесет месеца от датата на баланса. Степента на преценката зависи от всеки конкретен случай. Когато предприятието има история на печелившо години наред и има достъп до финансови ресурси, може да се направи заключение, че базата на действащо предприятие е подходяща, без да се налагат детайлни анализи. В други случаи ръководството може да има нужда да прецени широк кръг от фактори по отношение на текущата и очаквана рентабилност, схемите за погасяване на дългове и потенциалните заместващи ресурси на финансиране преди да може да получи удовлетворяващи го доказателства, че прилагането на базата на действащо предприятие е подходяща.\nСчетоводство на база принципа на начисляването\n26. При счетоводство на база принципа на начисляването операциите и събитията се признават в момента на тяхното възникване (а не когато се получават или плащат пари или парични еквиваленти), като се записват в счетоводните регистри и се отчитат във финансовите отчети за периода, за който се отнасят. Разходите се признават в отчета за доходите на базата на директната връзка на направените разходи с приходите на конкретни носители на доходи (съпоставяне). Приложението на принципа (концепцията) на съпоставимост обаче не позволява да се признават статии в баланса, които не отговарят на определението за актив или пасив.\nа) е настъпила значителна промяна в характера на дейността на предприятието или при преглед на представянето във финансовите му отчети е установено, че тази промяна ще доведе до по-подходящо представяне на събития или операции; или\nб) е наложена промяна в представянето от МСС или разяснение от Постоянния комитет за разяснения (Виж също ПКР - 18 Последователност - алтернативни методи)\n28. Значително придобиване или изваждане от употреба или преглед на представянето на финансовите отчети може да наложат финансовите отчети да бъдат представени по различен начин. Предприятието трябва да промени представянето на финансовите си отчети само в случай, че променената структура има висока вероятност да продължи да се прилага или ако ползата от алтернативното представяне е явна. Когато са направени такива промени в представянето, предприятието рекласифицира сравнителната информация в съответствие с параграф 38. Промяна на представянето с цел съответствие с националните счетоводни стандарти е позволена само дотолкова, доколкото промененото представяне е в съответствие с изискванията на този стандарт.\nСъщественост и обединяване\n29. Всяка съществена статия трябва да се представи отделно във финансовите отчети. Несъществени суми трябва да се обединят със суми с подобен характер или функция и не се нуждаят да се представят отделно.\n30. Финансовите отчети са резултат от обработката на значителни по обем операции, които са структурирани чрез обединяването им в групи в зависимост от тяхната същност или функция. Последният етап в процеса на обединяване и класифициране е представянето в съкратена и класифицирана информация, която формира статии или на лицевата страна на финансовите отчети или в поясненията към тях. Статия, която индивидуално не е съществена, се обединява с други и се представя или на лицевата страна на финансовите отчети, или в поясненията. Една статия, която не е достатъчно съществена, за да има основание за самостоятелно представяне на лицевата страна на финансовите отчети, може обаче да бъде достатъчно съществена, за да бъде представена отделно в поясненията към финансовите отчети.\n31. В този смисъл дадена информация е съществена, ако нейното неоповестяване би оказало влияние върху стопанските решения на потребителите, вземани на база тези на финансови отчети. Съществеността зависи от размера и същността на дадена статия, преценени от гледна точка на случаите, в които тя е пропусната. При решение дали статия или обединени статии са съществени същността и обемът на статията се оценяват заедно. В зависимост от обстоятелствата както същността, така и размерът на статията могат да бъдат определящ фактор. Например отделни активи с една и съща същност и функция се обединяват, дори ако отделните им размери са големи. Обаче големи статии, които са различни по своята същност или функция, се представят отделно.\n32. Съществеността предполага, че специфичните изисквания за оповестяване в МСС може да не се спазят, в случай че получената в резултат на това информация е несъществена.\n33. Активи и пасиви не трябва да се компенсират, освен когато такова компенсиране се изисква или е разрешено от друг МСС.\n34. Приходни и разходни статии могат да се компенсират единствено и само когато:\nа) това се изисква или разрешава от МСС;\nб) печалби, загуби и свързани разходи, възникващи от едни и същи или подобни операции или събития, които не са съществени; такива суми трябва да се обединят в съответствие с параграф 29.\n35. От особена важност е както активите, така и пасивите, а също така и приходите (доходите) и разходите, когато са съществени, да бъдат отчитани поотделно. Компенсирането в отчета за доходите или в баланса, освен когато то не отразява същността на операцията или събитието, отнема възможността на потребителите да разберат предприетите операции и да оценят бъдещите парични потоци на предприятието. Отчитането на активи, намалени с обезценки, например обезценка от залежалост на стоково-материални запаси, и на съмнителни вземания, не се счита за компенсиране.\n36. МСС 18 Приходи определя термина “приход” и изисква той да бъде оценен по справедливата стойност на полученото възмездяване или на вземането, като се вземе предвид размерът на търговските отстъпки и отстъпките за обем, направени от предприятието. В хода на своята ежедневна дейност предприятието предприема и други операции, които не генерират приходи и са инцидентни спрямо основните дейности, генериращи приходи. Резултатите от такива операции се представят, когато представянето им отразява същността на операцията или събитието чрез нетиране на прихода със свързаните с него разходи, възникнали от същата операция. Например:\nа) печалбите и загубите от освобождаване от нетекущи активи, включително инвестиции и оперативни активи, се отчитат като постъпленията от освобождаването се намаляват с балансовата сума на актива и свързаните с продажбата разходи;\nб) разходите, които се възстановяват по силата на договорни отношения с трети страни (например договори за пренаемане), се намаляват от свързаните с тях суми за възстановяване; и\nв) извънредни статии могат да бъдат представени нетно, намалени със съответните данъци и малцинственото участие, а брутните суми се представят в поясненията.\n37. Освен това печалбите и загубите, възникващи от групови подобни операции, се отчитат нетно, например печалби или загуби от операции с чужда валута или печалби или загуби от финансови инструменти, държани за търгуване. Такива печалби или загуби обаче се отчитат отделно, ако техният размер, характер или регулярност са такива, че е необходимо отделно оповестяване според изискванията на МСС 8 Нетна печалба или загуба за периода, фундаментални грешки и промени в счетоводната политика.\n38. Сравнителната информация по отношение на предходния период трябва да бъде оповестена за цялата цифрова информация във финансовите отчети, освен ако друг международен счетоводен стандарт допуска или изисква друго. Сравнителната информация трябва да бъде включена в текстови и описателен вид, когато това е уместно и необходимо за по-доброто разбиране на финансовите отчети за текущия период.\n39. В някои случаи текстовата описателна информация, съдържаща се във финансовите отчети за предходния/предходните период(и), продължава да бъде актуална и за текущия период. Например подробностите по съдебен спор, изходът от който е несигурен към последната дата на баланса и все още не е решен, се оповестяват и в текущия период. Потребителите на финансовите отчети биха имали полза от информацията, че съществува такава несигурност към датата на баланса, както и за стъпките, които са били предприети през периода, за да се разреши тази несигурност.\n40. Когато представянето или класифицирането на статии във финансовите отчети е претърпяло промени, сравнителната информация, освен в случаите, когато това е практически невъзможно да се направи, трябва също да бъде рекласифицирана с цел да се осигури сравнимост спрямо текущия период, като характерът, размерът и причините за рекласифицирането трябва да бъдат оповестени. Когато е практически невъзможно да се рекласифицират сравнителните данни, предприятието следва да оповести причината за това и каква е същността на промените, които биха били направени, ако сумите бяха рекласифицирани.\n41. При определени обстоятелства може да бъде практически невъзможно рекласифицирането на сравнителна информация, за да се постигане сравнимост с текущия период. Например данните за предходния период (периоди) може да не са били събрани по начин, който позволява рекласификация, и може да не е практически възможно информацията да се пресъздаде наново. При такива обстоятелства същността на корекциите, които биха били направени на сравнителните данни, се оповестява. МСС 8 третира корекциите, които се изискват по отношение на сравнителната информация след промяна в счетоводната политика, която се прилага ретроспективно.\n42. Този стандарт изисква определени оповестявания на лицевата страна на финансовите отчети, както и оповестяване на други статии да бъдат оповестявани или на лицевата страна на финансовите отчети, или в поясненията към тях и въвежда препоръчителни формати, показани като приложение към този стандарт, които предприятието би могло да използва по подходящ начин съгласно неговите специфични условия. МСС 7 предлага структура на представяне на отчета за паричните потоци.\n43. Този стандарт използва термина “оповестяване” в широкия смисъл на думата, обхващащ както статиите, които се представят на лицевата страна на всеки финансов отчет, така и тези, които се представят в поясненията към тях. Оповестяванията, които се изискват от други МСС, се правят в съответствие с изискванията на тези стандарти. Освен в случаите, когато настоящият или друг стандарт изисква противоположното, такива оповестявания се правят или на лицевата страна на съответния финансов отчет, или в поясненията.\n45. Международните счетоводни стандарти се прилагат само за финансовите отчети, но не и за останалата информация, представена в един годишен отчет или друг документ. Поради това е много важно потребителите да бъдат в състояние да разграничат информацията, изготвена в съответствие с изискванията на МСС, от останалата информация, която може да бъде полезна за потребителите, но не е обект на стандартите.\na) наименование на отчитащото се предприятие или други начини за неговата идентификация;\nв) датата на баланса или отчетният период, за който се отнасят финансовите отчети, кое от двете е подходящо с оглед на съответния компонент на финансовите отчети;\nг) видът на отчетната валута; и\nд) степента на закръгленост, използвана при представянето на числовите показатели във финансовите отчети.\n47. Изискванията на параграф 46 обикновено се постигат чрез въвеждането на заглавия на страниците и съкратени заглавия на колоните на всяка страница на финансовите отчети. Изисква се преценка при определянето на най-добрия начин за представяне на тази информация. Например, когато финансовите отчети са представени за четене в електронен формат, може да не се използват отделни страници; в такъв случай горните данни се представят достатъчно често, че да се осигури правилното разбиране на предоставената информация.\n48. Финансовите отчети често се правят по-разбираеми чрез представянето на информацията в хиляди или милиони от отчетната валута. Това е приемливо дотолкова, доколкото степента на закръгленост при представянето е оповестена и съответно не се губи уместна информация.\n49. Финансовите отчети трябва да бъдат представяни най-малко веднъж годишно. Когато при извънредни обстоятелства датата на баланса на предприятието се промени и годишните счетоводни отчети са представени за по-дълъг или по-кратък от една година период, предприятието трябва да оповести следната информация като допълнение към отчетния период, за който се отнасят счетоводните отчети:\nа) причината за използването на отчетен период, различен от една година; и\nб) факта, че сравнителните данни за отчета за доходите, промените в собствения капитал, паричните потоци и отнасящите се за тях пояснения не са сравними.\n50. При изключителни обстоятелства от дадено предприятие може да се изиска или то може да реши да промени датата на своя баланс, например след придобиването му от друго предприятие с различна дата на баланса. В такъв случай е важно потребителите да знаят, че сумите, показани за текущия период, и сравнителните данни не са сравними, както и да се оповестят причините за промяната на датата на баланса.\n51. Обикновено финансовите отчети са надлежно изготвени за период една година. Въпреки това някои предприятия предпочитат да изготвят отчети за период 52 седмици по практически съображения. Този стандарт не изключва тази практика, тъй като не е вероятно изготвените за такъв период финансови отчети да се различават съществено от тези, които биха били изготвени за едногодишен период.\n52. Ако финансовите отчети не бъдат предоставени на потребителите им в разумен срок след датата на баланса, ползата от тях значително намалява. Предприятието трябва да бъде в състояние да издаде финансовите си отчети в срок шест месеца след датата на баланса. Съпътстващите фактори, като сложност на дейността на предприятието, не са значима причина, оправдаваща издаване на отчетите след този срок. В много юрисдикции законодателството и пазарните регулатори определят по-специфични срокове.\n53. Всяко предприятие трябва да определи на база същността на дейността си дали да представя или не текущи и нетекущи активи и пасиви като отделно класифицирани на лицевата страна на баланса. Параграфите от 57 до 65 на този стандарт се прилагат, когато се прави такова разграничение. Когато предприятието е избрало да не прави такава класификация, активите и пасивите трябва да бъдат представени обичайно по реда на тяхната ликвидност.\n54. Независимо от избрания метод на представяне предприятието трябва да оповести за всеки актив или пасив, който комбинира суми, които се очаква да бъдат възстановени или да бъдат уредени както преди, така и след дванадесет месеца от датата на баланса, сумата, която се очаква да бъде възстановена или уредена след повече от дванадесет месеца.\n55. Когато предприятие предоставя стоки или услуги в рамките на ясно определим работен цикъл, отделното класифициране на текущи и нетекущи активи и пасиви на лицевата страна на баланса осигурява полезна информация посредством разграничаване на нетните активи, които циркулират за продължителен период като оборотен капитал, от онези, които се използват в дългосрочните дейности на предприятието. По този начин се отграничават активите, които се очаква да бъдат реализирани в рамките на текущия оперативен цикъл и задълженията, дължими за уреждане през същия период.\n56. Информацията за датите на падеж на активите и пасивите е полезна при оценката на ликвидността и платежоспособността на дадено предприятие. МСС 32 Финансови инструменти: оповестяване и представяне изисква оповестяване на датите на падежа на финансовите активи и финансовите пасиви. Финансовите активи включват търговски и други вземания, а финансовите пасиви включват търговски и други задължения. Информацията за очакваната дата на възстановяване или уреждане на непаричните активи и пасиви като материални запаси и провизии е също полезна, независимо дали активите и пасивите са класифицирани като текущи или нетекущи. Например предприятието следва да оповести размера на материалните запаси, чийто оборот се очаква да бъде за период повече от една година от датата на баланса.\n57. Един актив може да бъде класифициран като текущ, когато:\nа) се очаква да бъде реализиран или е държан с цел продажба или употреба в нормалния оперативен цикъл на предприятието;\nб) е държан предимно с търговска цел или за кратък срок и се очаква да бъде реализиран в срок в рамките на 12 месеца от датата на баланса; или\nв) е актив в пари или парични еквиваленти, за които няма ограничение върху използването им.\n58. Този стандарт използва термина “нетекущ”, в който се включват материалните, нематериалните, оперативните и финансовите активи с дългосрочен характер. Той не забранява използването на алтернативни описания, стига значението им да е ясно.\n59. Оперативният цикъл на предприятието е времето между придобиването на материалите, които влизат в процеса на обработка, и тяхното реализиране в пари или инструменти, които лесно биха могли да се превърнат в пари. Текущите активи включват материални запаси и търговски вземания, които се продават, употребяват и реализират като част от нормалния оперативен цикъл на предприятието, дори когато не се очаква да бъдат реализирани през следващите 12 месеца от датата на баланса. Търгуемите ценни книжа се определят като текущи активи, ако се очаква да бъдат реализирани през следващите 12 месеца от датата на баланса; в противен случай те се определят като нетекущи активи.\n60. Един пасив трябва да се определи като текущ, когато:\nа) се очаква да бъде уреден в рамките на нормалния оперативен цикъл на дейността на предприятието; или\nб) следва да се уреди в рамките на 12 месеца от датата на баланса.\n61. Текущите задължения могат да бъдат категоризирани по подобен начин на текущите активи. Някои текущи задължения, като търговски задължения и начисления към служители и за други оперативни разходи, представляват част от оборотния капитал, използван в нормалния цикъл на дейността. Такива оперативни статии се класифицират като текущи пасиви, дори ако следва да бъдат уредени в срок, по-дълъг от 12 месеца от датата на баланса.\n62. Други текущи задължения не се уреждат в рамките на нормалния оперативен цикъл, но следва да се уредят в срок 12 месеца от датата на баланса. Например текущата част по лихвоносни задължения, банков овърдрафт, дължими дивиденти, данъци върху печалбата и други нетърговски задължения. Лихвоносните задължения, които осигуряват финансирането на оборотния капитал на дългосрочна база и които не следва да бъдат уредени в срок 12 месеца от датата на баланса, са нетекущи задължения.\n63. Предприятието трябва да класифицира своите дългосрочни лихвоносни задължения като нетекущи, дори и когато следва да бъдат уредени в срок до 12 месеца от датата на баланса, ако:\nа) първоначалният срок за уреждането е бил по-дълъг от 12 месеца;\nб) предприятието възнамерява да рефинансира задължението на дългосрочна основа; и\nв) намерението е подкрепено със споразумение за рефинансиране или за промяна в схемата на плащанията, сключено преди одобрението за издаването на финансовите отчети.\nРазмерите на всяко задължение, което се изключва от текущите задължения в съответствие с настоящия параграф, следва да бъде оповестено в поясненията към баланса заедно с подкрепящата това представяне информация.\n64. Може да се очаква, че някои задължения, които следва да се уредят в рамките на следващия оперативен цикъл, ще бъдат рефинансирани или “прехвърлени”, например по усмотрение на предприятието, и поради това няма да използват оборотния капитал на предприятието. Такива задължения се считат за част от дългосрочното финансиране на предприятието и следва да се определят като нетекущи. Въпреки това в случаите, когато рефинансирането не е по усмотрение на предприятието (както би било в случай, че няма споразумение за рефинансиране), то рефинансирането не може да се счита автоматично и задължението се класифицира като текущо, освен ако завършването на споразумението за рефинансиране преди одобряването на издаването на финансовите отчети доказва, че по своята същност задължението е дългосрочно към датата на баланса.\n65. Някои заемни споразумения съдържат определени обвързвания, поети от кредитополучателя (условия по договор), в резултат на които задължението става изискуемо при поискване, ако определени условия, свързани с финансовото състояние на кредитополучателя, бъдат нарушени. В такива случаи задълженията се класифицират като нетекущи, само ако:\nа) преди одобрението на издаването на финансовите отчети заемодателят се е съгласил да не поиска плащане като последица от нарушаването на условията по договора; и\nб) не е вероятно да възникнат нарушения на изискванията по договор в срок 12 месеца от датата на баланса.\nИнформация, която следва да се представи на лицевата страна на баланса\n66. Като минимум лицевата страна на баланса трябва да съдържа статиите, които представят следните суми:\nа) имоти, машини, съоръжения и оборудване;\nв) финансови активи (с изключение на сумите, посочени в г), е) и ж);\nг) инвестиции, осчетоводени по метода на участие в собствения капитал;\nд) материални запаси;\nе) търговски и други вземания;\nж) пари и парични еквиваленти;\nз) търговски и други задължения;\nи) данъчни пасиви и активи според изискванията на МСС 12 Данъци върху дохода;\nл) нетекущи лихвени задължения;\nм) малцинствено участие; и\nн) издаден регистриран капитал и резерви.\n67. Допълнителни балансови статии, групи и раздели и междинни сборове би трябвало да бъдат представени на лицевата страна на баланса, когато това се изисква от МСС или когато това е необходимо за честното представяне на финансовото състояние на предприятието.\n68. Този стандарт не предписва определен ред или формат за представянето на статиите. Параграф 66 предоставя само списък на статиите, които се различават по характер и функция до такава степен, че е уместно да бъдат представени отделно на лицевата страна на баланса. Примерни формати са дадени в приложението към този стандарт. Корекции към посочените статии се извършват при следните обстоятелства:\nа) статии се добавят, когато друг МСС изисква отделно представяне на лицевата страна на баланса или когато размерът, характерът или функцията на обекта са такива, че отделното му представяне би допринесло за честното представяне на финансовото състояние на предприятието; и\nб) използваните описания и последователността на статиите могат да бъдат променени в зависимост от особеностите на предприятието и неговите операции, за да се осигури информацията, необходима за цялостното разбиране на финансовото състояние на предприятието. Например една банка може да промени изброените описания с цел да приложи по-специфичните изисквания в параграфи 18 - 25 от МСС 30 Оповестявания в счетоводните отчети на банки и сходни финансови институции.\n69. Статиите, изброени в параграф 66, са широки по обхват и не е необходимо да бъдат ограничавани до обхвата на позициите, които се третират в други МСС. Например статията на нематериалните активи включва репутация и активи, възникващи от разходи за развойна дейност.\n70. Становището за това дали допълнителните статии следва да се представят отделно се базира на оценката на:\nа) характера и ликвидността на активите и тяхната същественост, което в повечето случаи води до отделно представяне на репутацията и активите, възникващи от развойна дейност, парични и непарични активи и текущи и нетекущи активи;\nб) тяхната функция в предприятието, която например води до отделното представяне на оперативни и финансови активи, материални запаси, вземания, активи под формата на пари и парични еквиваленти; и\nв) сумата, характера и времевите условия на задълженията, които водят до отделно представяне на лихвоносни и нелихвоносни задължения и провизии, класифицирани като текущи и нетекущи, ако това е уместно.\n71. Активите и пасивите, които се различават по характер или функция, понякога са предмет на различни бази за оценяване. Например определени класове имоти, машини, съоръжения и оборудване могат да бъдат отчетени по себестойност или преоценена стойност в съответствие с изискванията на МСС 16. Използването на различни бази за оценяване на различните класове активи предполага, че те се различават по характер или функция и поради това трябва да бъдат представени в отделни статии.\nИнформация, която може да се представи или на лицевата страна на баланса, или в поясненията\n72. Предприятието би трябвало да оповести или на лицевата страна на баланса, или в поясненията към него допълнителни субкласификации на представените балансови статии, класифицирани по подходящ за дейността на предприятието начин. Всяка статия трябва да има допълнителна субкласификация, когато това е уместно, съгласно нейния характер, като вземанията и задълженията от и към предприятието майка, дъщерни и асоциирани предприятия и с други свързани лица следва да бъдат оповестени отделно.\n73. Детайлите, описани в допълнителната субкласификация на лицевата страна на баланса или в поясненията към него, зависят от изискванията на МСС и от размера, характера и функциите на включените позиции. Факторите, описани в параграф 70, също се използват при определянето на базата за допълнителна субкласификация. Оповестяванията биха могли да варират за всяка статия, например:\nа) дълготрайните материални активи се класифицират по групи, както са описани в МСС 16 Имоти, машини, съоръжения и оборудване;\nб) вземанията се анализират като вземания от търговски клиенти, други членове на групата, вземания от свързани лица, предплащания и други суми;\nв) материалните запаси се класифицират допълнително в съответствие с изискванията на МСС 2 Материални запаси като стоки, суровини и материали, незавършено производство и готова продукция;\nг) провизиите се анализират, като се представят отделно провизиите за доходи на наети лица и други статии, групирани по начин, подходящ за дейността на предприятието; и\nд) капиталът и резервите се анализират, като се показват отделно различните класове внесен капитал, премиен резерв и други резерви.\n74. Предприятието трябва да оповести следната информация или на лицевата страна на баланса, или в поясненията към него:\n1) броят на оторизираните акции;\n2) броят на емитираните акции, включително които са напълно платени, и на тези, които са емитирани, но не са платени напълно;\n3) номинална стойност на една акция или акциите без номинална стойност;\n4) равнение на броя на държаните от акционерите акции към началото и края на годината;\n5) правата, преференциите и ограниченията, присъщи на съответния клас, включително ограничения при разпределението на дивидентите и обратното плащане на капитала;\n6) акциите на предприятието, държани от самото предприятие или от дъщерни или асоциирани предприятия; и\n7) акции, запазени за издаване под опция или по договори за продажба, включително условията и сумата;\nб) описание на характера и целта на всеки резерв в рамките на собствения капитал;\nв) сумата на дивидентите, които са предложени или декларирани след датата на баланса, но преди финансовите отчети да са одобрени за издаване; и\nг) непризнатият размер на натрупаните преференциални дивиденти, ако има такива.\nПредприятие без дялов капитал, като например събирателно дружество, следва да оповести информация, която е еквивалентна на изброената информация, като покаже движението за периода на всяка категория капиталови дялове, както и правата, преференциите и ограниченията.\nИнформация, която следва да се представи на лицевата страна на отчета за доходите\n75. Като минимум лицевата страна на отчета за доходите трябва да включва статиите, които представляват следните суми:\nб) резултатите от оперативна дейност;\nв) финансови разходи;\nг) дял от печалбите и загубите на асоциирани и съвместни предприятия, осчетоводен по метода на участието в собствения капитал;\nе) печалба или загуба от обичайна дейност;\nж) извънредни статии;\nз) малцинствено участие; и\nи) нетна печалба или загуба за периода.\nДопълнителни статии, групи и раздели и междинни сборове би трябвало да се представят на лицевата страна на отчета за доходите, когато това се изисква от МСС или когато това е необходимо за честното представяне на резултатите от дейността на предприятието.\n76. Ефектите от различните дейности, операции и събития в предприятието се различават по стабилност, риск и предсказуемост и оповестяването на елементите на дейността улеснява разбирането на резултатите от тази дейност и оценката на бъдещите резултати. Допълнителни статии се представят на лицевата страна на отчета за доходите и такива описания се използват и промени в поредността на статиите се правят, когато това е необходимо, за да се обяснят елементите на дейността. Факторите, които трябва да се вземат предвид, включват същественост, характер и функция на различните компоненти на приходите (доходите) и разходите. Например една банка може да промени описанията с цел да приложи по-специфичните изисквания в параграфи 9 - 17 от МСС 30. Приходите и разходите се компенсират само ако отговарят на критериите, посочени в параграф 34.\nИнформация, която може да се представи или на лицевата страна на отчета за доходите, или в поясненията\n77. Предприятието би трябвало да представи или на лицевата страна на отчета за доходите, или в поясненията към него анализ на разходите, използвайки класификация, която се основава или на характера на разходите, или на тяхната функция в рамките на предприятието.\n78. Предприятията се насърчават да представят анализа от параграф 77 на лицевата страна на отчета за доходите.\n79. Разходните статии се класифицират допълнително с цел да се посочи обхватът на компонентите на финансовата дейност, които могат да се различават по отношение на стабилност, потенциал за печалба или загуба и предвидимост. Тази информация се предоставя по един от възможните два начина.\n80. Първият анализ на разходите е познат като метод същност на разходите. Разходите се обобщават в отчета за доходите според съдържанието им (например амортизации, разходи за материали, транспортни разходи, надници и заплати, разходи за реклама) и не се преразпределят по различни функции в предприятието. Този метод е лесен за използване основно в по-малките предприятия, тъй като не е необходимо преразпределяне на разходите за дейността по функционални групи. Пример за класификация съгласно метода на същността на разходите:\nПриходи - Х\nДруги оперативни доходи от дейността - Х\nПромени в наличностите на готовата продукция\nи незавършеното производство - Х\nСуровини, материали и консумативи - Х\nРазходи за персонала - Х\nРазходи за амортизация - Х\nДруги оперативни разходи за дейността - Х\nОбщо оперативни разходи за дейността – (Х)\nПечалба от оперативна дейност - Х\n81. Промяната в наличностите на готовата продукция и незавършеното производство през периода представят корекция на производствените разходи с цел да се отрази фактът, че или увеличаването на производството е довело до увеличение на запасите от готова продукция и незавършени продукти, или че продажбите са в повече спрямо неговото ниво и това е довело до намаляването на запасите. При някои законодателства увеличението на готовата продукция и незавършеното производство през периода се представят непосредствено след приходите в схемата на посочения анализ. Независимо от това прилаганото представяне не следва да създава впечатлението, че тези суми представляват приход.\n82. Вторият начин на анализ е познат като метод на разходи по функционално предназначение или като метод себестойност на продажбите и групира разходите според тяхната функция като част от себестойността на продажбите, реализацията или административната дейност. Този вид представяне осигурява повече информация на потребителите отколкото класифицирането по същност на разходите, но преразпределянето на разходите по функции винаги има условност и предполага значителна субективна преценка. Пример за класификация по метода на функционалното предназначение на разходите е даден по-долу:\nСебестойност на продажбите – (Х)\nБрутна печалба - Х\nРазходи за реализация – (Х)\nАдминистративни разходи – (Х)\nДруги оперативни разходи за дейността – (Х)\n83. Предприятията, които класифицират разходите си по функционално предназначение, следва да оповестяват допълнителна информация за същността на разходите, включително амортизационните разходи и разходите за персонала.\n84. Изборът на подход за анализ зависи както от историческите и производствени фактори, така и от вида на организацията. И двата начина осигуряват индикация за онези разходи, за които се очаква да варират, директно или индиректно, спрямо нивото на продажбите или производството на предприятието. Тъй като всеки от двата начина на представяне има своите предимства за различните видове предприятия, този стандарт изисква избор на начин, на базата на това кой от тях може да извърши най-честно представяне на елементите на дейността на предприятието. Въпреки това, тъй като информацията за същността на разходите на предприятието е полезна при прогнозирането на бъдещите парични потоци, допълнителното оповестяване се изисква, когато се използва класификацията със “себестойност на продажбите”.\n85. Предприятието би трябвало да оповести или на лицевата страна на отчета за доходите, или в поясненията към него сумата на дивидентите за акция, декларирани или предложени, за периода, за който се отнасят финансовите отчети.\nИзменения в собствения капитал\n86. Предприятието трябва да представи като отделен компонент на финансовите отчети отчет, показващ:\nа) нетната печалба или загуба за периода;\nб) всеки приход или разход, печалба или загуба, които са признати директно в собствения капитал, съгласно изискванията на други стандарти, както и общата сума на тези статии; и\nв) кумулативния ефект на измененията в счетоводната политика и корекциите на фундаментални грешки съгласно най-разпространеното третиране в МСС 8.\nОсвен това предприятието следва да представи или в този отчет, или в поясненията към него:\nг) капиталовите операции със собствениците и разпределението между собствениците;\nд) салдото на натрупаната печалба или загуба в началото на периода и към датата на баланса и движенията за периода; и\nе) изравняване на балансовата стойност на всеки клас от капитала, премийния резерв и всеки друг резерв в началото и в края на периода, като се оповестява отделно всяко движение.\n87. Измененията в собствения капитала на предприятието между датите на два баланса отразява увеличението или намалението в неговите нетни активи или богатството през периода съгласно определени принципи на оценяване, възприети и оповестени във финансовите отчети. Освен промените в резултат от операции със собствениците, като увеличения на капитала и плащане на дивиденти, цялостното изменение в собствения капитал представя всички печалби или загуби, генерирани от дейността на предприятието през периода.\n88. МСС 8 Нетна печалба или загуба за периода, фундаментални грешки и промени в счетоводната политика изисква всички статии на приходи и разходи, признати през периода, да бъдат включени в определянето на нетната печалба или загуба за същия период, освен ако друг МСС изисква или позволява друго третиране. Другите МСС изискват печалби и загуби под формата на увеличение или намаление от преоценка и определени разлики от валутни операции да се признават директно като изменения на собствения капитал заедно с капиталовите операции и с разпределенията между собствениците на предприятието. Тъй като при оценката на измененията във финансовото състояние на предприятието между две дати на баланса е важно да се вземат предвид всички печалби и загуби, този стандарт изисква да се обособи отделен компонент на финансовите отчети, който да отразява всички печалби и загуби на предприятието, включително онези, които се признават директно в собствения капитал.\n89. Изискванията в параграф 86 могат да се спазят по няколко начина. Подходът, възприет в много законодателства, следва колонен формат, при който се осъществява равнение на началните и крайните салда за всеки елемент от собствения капитал, включително статиите от а) до е). Алтернативна възможност е да се представят като отделен компонент във финансовите отчети само статиите от а) до в). При този подход статиите, описани от г) до е), се представят в поясненията към финансовите отчети. И двата подхода са илюстрирани в приложението към този стандарт. Независимо от избрания подход параграф 86 изисква междинен сбор на статиите в б), за да могат потребителите на отчета да получат представа за общата сума на печалбите и загубите, възникващи от дейността на предприятието през отчетния период.\n90. МСС 7 определя изисквания за представянето на паричните потоци и свързаните с тях оповестявания. Според неговите предписания информацията за паричните потоци е полезна за потребителите на финансовите отчети, осигурявайки им база за оценка на способността на предприятието да генерира пари и парични еквиваленти, както и на потребностите на предприятието да оползотвори тези парични потоци.\nПояснения към финансовите отчети\n91. Поясненията към финансовите отчети трябва да:\nа) представят информация за базата, на която са изготвени финансовите отчети и специфичните счетоводни политики, избрани и приложени по отношение на съществените операции и събития;\nб) оповестяват информацията, изисквана от МСС, която не е представена другаде във финансовите отчети; и\nв) предоставят допълнителна информация, която не е представена на лицевата страна на финансовите отчети, но чието оповестяване е необходимо за честно представяне (Виж също ПКР – 29 Оповестяване – споразумения за концесионна услуга)\n92. Поясненията към финансовите отчети трябва да бъдат представени по систематичен начин. Всяка позиция на лицевата страна на баланса, отчета за доходите и отчета за паричните потоци трябва да има препращаща референция към съответната информация, представена в поясненията.\n93. Поясненията към финансовите отчети включват такива описания или по-подробни анализи на сумите, показани на лицевата страна на баланса, отчета за доходите, отчета за паричните потоци и отчета за промените в собствения капитал, както и допълнителна информация, като условни задължения и поети ангажименти. Те включват информацията, която се изисква или чието оповестяване се поощрява от МСС, както и други оповестявания, необходими за постигане на честно представяне.\n94. Поясненията обикновено се представят в следния ред, който допринася за по-доброто разбиране на финансовите отчети и сравняването им с отчетите на други предприятия:\nа) твърдение за съответствие с МСС (виж параграф 11);\nб) изложение на базата (базите) за оценяване и приложените счетоводни политики;\nв) допълнителна информация за представените на лицевата страна на всеки финансов отчет статии по реда, по който всяка статия и всеки финансов отчет е представен; и\n1) условни задължения, поети ангажименти и други финансови оповестявания; и\n2) нефинансови оповестявания.\n95. В някои случаи може да бъде необходимо или желателно редът на представяне на специфични статии да бъде променен в поясненията. Например информацията за лихвени проценти и преизчисленията до справедливата стойност може да се комбинира с информацията за падежите на финансови инструменти, въпреки че първите се отнасят до отчета за доходите, а вторите се отнасят до баланса. Независимо от това остава изискването за систематична структура на поясненията, доколкото това е практически възможно.\n96. Информацията за базата, на която са изготвени финансовите отчети и специфичните счетоводни политики, може да се представи като отделен елемент на финансовите отчети.\nПредставяне на счетоводната политика\n97. Секцията за счетоводната политика към поясненията на финансовите отчети трябва да описва следното:\nа) базата (базите) за оценяване, използвана(и) при изготвянето на финансовите отчети; и\nб) всяка специфична счетоводна политика, необходима за правилното разбиране на финансовите отчети.\n98. Освен специфичните счетоводни политики, използвани във финансовите отчети, важно за потребителите е да знаят използваната база (бази) за оценяване (историческа цена, текуща стойност, реализуема стойност, справедлива стойност или сегашна стойност), тъй като те формират базата, на която се изготвя цялостният комплект финансови отчети. Когато са използвани повече от една оценъчни бази във финансовите отчети, например, когато определени нетекущи активи се преоценяват, необходимо е да са видни отделните категории активи и пасиви, към които е приложена всяка база за оценяване.\n99. При вземането на решение дали да се оповести конкретна счетоводна политика ръководството преценява дали оповестяването ще подпомогне потребителите в разбирането на начина, по който операциите и събитията са отразени в отчетените резултати от дейността и финансовото състояние. Счетоводните политики, които едно предприятие може да счете за нужно да оповести, включват, но не се ограничават до следното:\nа) признаване на приходите;\nб) принципи на консолидация, включително за дъщерни и асоциирани предприятия;\nг) съвместни предприятия;\nд) признаване и амортизация на дълготрайни материални и нематериални активи;\nе) капитализация на разходи по заеми и други разходи;\nж) договори за строителство;\nз) инвестиционни имоти;\nи) финансови инструменти и инвестиции;\nл) разходи за научноизследователска и развойна дейност;\nм) материални запаси;\nн) данъци, включително отсрочени данъци;\nп) разходи, свързани с доходи на наети лица;\nр) операции с чуждестранна валута и хеджиране;\nс) определение за бизнес и географски сегменти и базата, на която са разпределени разходите между сегментите;\nт) определение за пари и парични еквиваленти;\nу) счетоводство при инфлация; и\nф) правителствени дарения.\nДруги МСС изискват специфично оповестяване на счетоводни политики за много от тези области.\n100. Всяко предприятие преценява самостоятелно същността на своите операции и политиките, които потребителят би очаквал да бъдат оповестени за този тип предприятие. Например от всички предприятия от частния сектор би се очаквало да оповестяват счетоводната политика за данъците върху дохода, включително отсрочени данъци и данъчни активи. Когато предприятието има съществени чуждестранни дейности или операции в чужда валута, се очаква то да оповести счетоводните политики за признаване на печалбите и загубите от сделки с чужда валута и хеджирането на тези печалби и загуби. При консолидираните финансови отчети политиката, използвана за определяне на репутацията и малцинственото участие, се оповестява.\n101. Една счетоводна политика може да бъде от съществено значение дори когато сумите, представени за текущия и предходните периоди не са съществени. Освен това е подходящо да се оповести и счетоводната политика, която не е покрита от съществуващите МСС, но е избрана и приложена в съответствие с параграф 20.\n102. Предприятието следва да оповести следната информация, ако тя не е оповестена никъде другаде в публикуваната информация с финансовите отчети:\nа) седалището и правният статут на предприятието, държава на регистрация и адрес на управление (или основно място на дейност, ако е различно от адреса на управление);\nб) описание на характера на дейността на предприятието и неговите основни дейности;\nв) името на предприятието майка и на крайното предприятие майка от групата; и\nг) броят на служителите или към края на периода, или средно за периода.\n103. Този стандарт влиза в сила за финансови отчети, когато обхващат периоди, започващи на или след 1 юли 1998. По-ранното прилагане се насърчава.\n104. Този стандарт заменя МСС 1 Оповестяване на счетоводната политика, МСС 5 Информация, която трябва да бъде оповестена във финансовите отчети и МСС 13 Представяне на текущи активи и текущи пасиви, одобрени от съвета в преработен формат през 1994.


Пълномаслена извара от Манастиира! - Екологично чисти продукти от Манастира\nПълномаслена извара от Манастиира!\tДата\tаприл 27, 2020\nИЗВАРАТА е един от най- полезните продукти, които можем да консумираме. Тя помага за изграждане на мускулите, укрепва костите, ускорява метаболизма, помага при отслабване. Също така намалява нивата на кръвната захар, поддържа сърцето и кръвоносните съдове и подобрява мозъчната дейност.\nНаправете си подарък с ИЗВАРАТА ОТ МАНАСТИРА! Тя е вкусна, пълномаслена, с чист състав и съвсем прясна!\nПоръчайте онлайн с доставка до дома на https://otmanastira.com/ или елате в магазина на ул. “Цар Иван Асен II” №54. Телефон за информация: 0887758059


Общо събрание на съдружниците - Регистрация на фирма \nПубликувано на понеделник 17 май 2010 - 17:20:11\nОбщото събрание на съдружниците е основен орган за управление на дружествените дела.\nПравата, задълженията и правилата при които функционира Общото събрание са регламентирани в Глава тринадесета, Раздел III на Търговския закон.\nОбщото събрание не е постоянно действащ орган, а се свиква при определени обстоятелства и в предписан от закона ред.\nОбщото събрание се свиква:\n1.\tОт управителя на дружеството – най-малко веднъж годишно;\n2.\tПо искане на съдружници притежаващи най-малко 1/10 от капитала на дружеството;\nУправителят е длъжен да свика Общото събрание на съдружниците веднага след като загубите на дружеството надхвтрлят 1/4 от регистрирания капитал.\nУправителят е длъжен да свика незабавно общото събрание и когато чистата стойност на имуществото на предприятието спадне под регистрирания капитал.\nРед за свикване на Общото събрание\nОбщото събрание се свиква с писмени покани до съдружниците, като всеки съдружник трябва да е получил поканата най-малко 7 дни преди датата на провеждане на общото събрание. В самата покана трябва да е посочен дневният ред на събранието.\nВ Общото събрание на съдружниците трябва да участват и:\n- управителят, ако не е съдружник\n- представител на работниците и служителите, ако работниците в предприятието са повече от 50 човека.\nУправителят (ако не е съдружник) и представителят на работниците и служителите имат съвещателен глас в дейността на Общото събрание.\nЗадължение на Общото събрание е да изслуша становището на представителя на работниците и служителите, когато се решават проблеми свързани със социални и трудови въпроси и след това да вземе решение.\nОбщото събрание взема решение по следните въпроси:\n2. приема и изключва съдружници, дава съгласие за прехвърляне на дружествен дял на нов член;\nПри вземане на решения от общото събрание всеки съдружник има право на гласове пропорционално на участието му в капитала на дружеството.\nРешенията на общото събрание касаещи изменението на дружествения договор, приемане и изключване на съдружник, прехвърляне на дял на нов съдружник и внасянето на допълнителни парични вноски от съдружниците се вземат с мнозинство от 3/4 от целия капитал. В дружественият договор може да бъде предвидено и по-голямо от 3/4 мнозинство, но не и по-малко.\nРешенията свързани с увеличаване или намаляване на капитала се вземат с единодушие на всички съдружници.\nВсички останали решения се вземат с мнозинство от 1/2 от капитала. В Дружественият договор може и за други въпроси да е предвидено по-голямо мнозинство от определеното в Търговския закон.\nЗадължение за вписване на решенията на Общото събрание\nРешенията на общото събрание, които водят до промяна на обстоятелства вписани в Търговския регистър, също трябва да бъдат вписани.\nРешенията относно изменение и допълнение на дружествения договор и прекратяване на дружеството, влизат в сила след вписването им в търговския регистър.\nРешенията относно увеличаване и намаляване на капитала, приемане и изключване на съдружник, преобразуване на дружеството, избор и освобождаване на управител, както и назначаване на ликвидатор имат действие спрямо трети лица от момента на вписването им в търговския регистър.\nВсички подлежащи на вписване промени направени се обявяват в Търговския регистър в срок до 7 дни след приемането им от Общото събрание.


ТОКУ-ЩО! Бойко Борисов с ИЗВЪНРЕДНА намеса заради скандал в държавата! ВИЖТЕ какво направи премиерът! - БЕЗ ЦЕНЗУРА\nКакто се знае, родители протестират в Пловдив срещу сливането на две училища.\nВ скандалът се намеси премиерът Бойко Борисов. Той е говорил вчера лично с един от родителите.\nА днес, само преди броени минути, вече е наредил да се направи проверка по казуса, която да му се докладва лично, твърдят нашите източници.\nНапрежението на родителите не стихва.\nПритеснението им е, че децата им ще бъдат преместени от досегашното им училище в сградата на друго, което е на 2 километра разстояние.\nСтава дума за училищата „Георги Бенковски” и „Душо Хаджидеков”.\nКое е наложило личната намеса на Бойко Борисов, все още не е ясно, но извънредните действия на премиера са факт.\nОще в тази категория:« Току-що! СЛАВИ НАПАДНА в bTV БОЙКО БОРИСОВ! ВИЖТЕ ЦЯЛОТО ИНТЕРВЮ, което Трифонов даде на Цветанка Ризова!Само преди минути! Голяма трагедия! САМОУБИ СЕ БЪЛГАРСКИ ПОЛИТИК! ВИЖТЕ кой е той! »


03 Октомври 06, 11:26 / Автор: madridd\nПОЧИВАЙ В МИР, БАТЕ НАЧКО!\nСофия. На 57 години тази сутрин в 5,00 часа ни напусна завинаги легендата на Локо (Сф) и българския футбол Атанас Михайлов. Бате Начко, както завинаги ще остане в сърцата на феновете, страдаше дълго време от коварна болест. Той не успя да я пребори. Така както надвиваше всякакви препятствия по терените с "червено-черната" фланелка. Всички фенове на Локо ще запомнят завинаги фантастичния сезон 1977/78 година, когато водени от своя капитан, играчите от "Надежда" спечелиха титлата на България. После идват четирите гола срещу Монако в мач за Купата на УЕФА, победното попадение срещу Динамо (Киев). Довели до класирането на четвъртфинал в този турнир през пролетта на 1980 година. Завинаги остават фамозните изпълнения, техниката, страхотният удар, головете директно от корнери...\nНачко Михайлов е роден на 5.07.1949 г. в София. Дебютира в А група на 3.07.1965 година. Общо в майсторската група изиграва 348 мача и отбелязва 143 гола – всичките с червено-черната фланелка на Локомотив. Голмайстор на Локомотив за всички времена. Има 45 срещи в националния отбор, в които е вкарал 23 гола. Шампион на България за 1978 г., футболист №1 на България за 1979 г., сребърен олимпийски медалист от Мексико’1968, четвъртфиналист в турнира за купата на УЕФА 1978/79, два сребърни медала от турнира за купата.\n...“Когато по време на една пресконференция на “Локомотив” бе съобщено, че в следващия мач няма да играе Атанас Михайлов, телевизионният коментатор Николай Колев находчиво подхвърли: “А ще бъдат ли намалени билетите?” Футболните доказателства на Атанас Михайлов започнаха от детската му възраст.\nМного бързо привържениците на “Локомотив” разбраха, че в тяхната градина цъфти рядко цвете, заприиждаха и на юношеските мачове, търпеливо чакаха своя нов Котков. Десетилетия по-късно, вече в зряла възраст, Начко отговори на журналистически въпрос “Кой ви откри за футбола” по следния начин: “Треньорът Марин Маринов. Тогава бях ученик в 58-о училище. А аз открих ... Локомотив!” Футболният чар на Михайлов идваше от много посоки, възхита будеха всички нюанси на разностранния му талант. И най-обстойния анализ на играта му трудно ще определи неговото най-силно качество.\nИ все пак Начко беше неповторим в изкуството на паса. Изключителната футболна ерудиция му позволяваше да вижда всичко на терена, да познава отлично възможностите на съотборниците си. Дрибълът, финтовете и – особено! – ударите на Михайлов също изправяха трибуните. Колко голове, какво разнообразие! Гръмотевичен свободен удар, внезапна и мощна стрелба отдалеч, фино прехвърляне на вратаря или коварна траектория на топката след ъглов удар... Футболната интуиция на Михайлов му позволяваше да избира нестандартни продължения на атаката, импровизациите му пълнеха душите на зрителя.\nВеднъж Атанас Михайлов показа едно писмо. По разкривения детски почерк се разбираше, че неговия автор е малолетен. Писмото беше много кратко, само от едно-единствено изречение: “Силното ми желание е да бъда като тебе, бате Начко, и те моля много да ми помогнеш за това!”. Следваха името и адресът. По-късно друг малчуган, запитан какъв иска да стане като порасне, заяви в телевизионно предаване: “Искам да стана Начко Михайлов!”\nВсъщност имаше един период, в който Михайлов бе се устремил към истинския Еверест. През 1970 година завоюва място в националния отбор, второто му пътуване до Мексико (първото е за Олимпиадата от 1968) обещаваше полет. И точно тогава една нелепа контузия (в контролен мач!) прекърши крилете. Начко не замина за световното първенство, а прочутият Хелмут Шьон възкликна: “Българският национален отбор се лишава от най-силния си играч!”...


Мъри намекна за напускане – Труд\nМъри намекна за напускане\n05.11.2017 • 15:45\nСтанимир Стоилов, най-заслужилият за успехите на “Астана” в последните четири години, намекна, че ще напусне клуба. Българският наставник има договор до декември, но по всичко личи, че ще потърси друго предизвикателство.\n“Все още нямам предложение за нов контракт – каза Мъри пред казахстанския сайт „Спортс“. – В Европа има много добри треньори, които могат да носят успехи на клуба. Не съм казал, че ако получа предложение за нов договор, ще го приема. Имам много оферти.”\nСтоилов добави, че „Астана“ има финансови проблеми.\n“През тази година не сме получили нито една премия – продължи Стоилов. – Има задължения, но не са сериозни. Играчите дават всичко от себе си и не казват дума за това. Все пак проблемът трябва да бъде решен. Това е и причината да не говорим за бонуси след поредната титла. През последните години “Астана” донесе много пари на Казахстан, но проблемът остава.”


Ангел Джамбазки е кандидатът за кмет на София от ВМРО | E-novinar.com\n21 Sep 2019 13:47 actualno.com\nПакетът "Мобилност" е икономическа битка между центъра и периферията на ЕС, каза пред Радио "Фокус" евродепутатът Ангел Джамбазки.\nПо думите му, ако бъде избран за кмет, има кой да заеме мястото му на евродепутат. „Трети е Юлиан Ангелов. Той е един от най-грамотните по темата Балкани и външна политика. Нямам никакви съмнения за неговите качества. Четвърти път е Александър Сиди”, заяви ..\nКлючови думи : заяви, означава, кмет, вмро, допълни, спорт, кандидатът, ангел джамбазки, има нужда, софия има, кандидатирах\n"След вчерашния брифинг и срещи здравия разум следва да отчете следното:...


Победителката /и есето й / в конкурса на ОД на МВР Ямбол - "Полицаят в мен" - Актуални новини за Ямбол. Следете последните новини от днес за Ямбол.\nПобедителката /и есето й / в конкурса на ОД на МВР Ямбол - "Полицаят в мен"\nСъбота, 07 Юли 2018 19:56\nДенимира Михова, 17 г. 10 клас, Елхово\n„Полицаят в мен!“\nБаща ми е граничен полицай от цели седемнадесет години. От времето, когато бяхме още малки деца с брат ми, та и досега, с нетърпение го чакаме да се прибере от работа. Той прекрачва прага на вратата, облечен в униформа, изпълнил задълженията, които е поел пред началниците си, пред хората… Щастлив, разбира се, че се прибира при нас и мама. А ние - че ни носи някое от любимите лакомства. Днес, вече пораснали, се радваме, че баща ни се прибира жив и здрав. А мама все така седи будна с часове, докато не получи обаждане от татко, че всичко с него наред, че поредната акция е завършила успешно. Вероятно съм повлияна от чувството на възхищение от професията на баща ми, но аз все по-често усещам полицая у мен.\nНе всеки може да бъде полицай. За тази професия се изисква морал, здрави нерви, силна психика, строгост, но и доброта. В същото време - твърдост, способност за вземане на бързи решения, огромно чувство за отговорност. Полицаят е човек, който е отдаден на своята работа с цялото си сърце. Той е наясно с важността и сериозността на професията и е човек, който не се страхува от опасностите и трудностите. Покрай баща ми - полицаят, като че ли отглеждам точно такава личност в себе си. Мисля, че това не е просто професия. Тя е призвание, голяма отговорност. Към родина, към гражданите в нея, към семейството, към себе си дори. За да си полицай, освен тържествената клетва, е необходима голяма смелост. Полицаят трябва да притежава сила, физическа и духовна издръжливост, знания. Той е олицетворение на дълга и му се налага да проявява героични постъпки почти всеки ден, без да съзнава това. Понякога спасява хора, техния живот, а в същото време - рискува собствения си. Полицаят в мен често ми напомня за себе си, замисля ме за някои неща…\nХаресвам, когато татко ми разказва за граничните полицаи, защото аз се интересувам от това, което прави. Той обича работата си. Казва, че е дълг и чест да служиш на хората и на родината . „Удоволствие е, когато си свършиш работата!“ - са неговите думи, които баща ми уморено, но с огромен възторг възкликва след поредна смяна или дежурство. Според него, един полицай, независимо в кой сектор работи, трябва да бъде алтруист и патриот. Полицаят в мен доволно клати глава в знак на съгласие. Усмихва ми се топло, но взискателно ми прошепва нещичко. „Да, господин полицай!“ – неведомо му отговарям. Думите ми се превръщат в обещание, което непременно трябва да спазя. Обещавам си да не се отвърна никога от България, да съхраня тази обич и за бъдещите си деца. Обещавам да остана тук, за да опозная древните и да преоткрия днешните ѝ чудесии…\nБаща ми казва, че полицаят трябва да изисква от другите спазването на закона, но и самият той трябва стриктно да го спазва. Едва ли дългът на един полицай се изразява само в това… Да, и да се бори с престъпността, да залавя всеки нарушител, който броди по границата или из улиците. Мисля си, че дългът му е много по-голям от всичко това. Да бъде непоколебим и добър човек едновременно, да насърчава хората около себе си за добри дела, да е справедлив към другия, да го подкрепи в точния момент. Защото всички сме равни пред закона, но най-вече един с друг.\nСкоро беше… Забързано вървях по улицата, упреквайки се мислено колко закъснявам за уговорената среща с приятелка. Срещу мен се зададе възрастна жена, която едва креташе. Толкова бе приведена и свита, че си казах: „Дано не падне на този неравен тротоар!“. В едната си ръка държеше голяма пазарска чанта, пълна с покупки. Погледна ме с морен поглед, очите ѝ - изпълнени с неописуема нерадост. Поздрави ме. Аз ли не зная какво толкова много е трогнало полицая в мен… Той отново се появи. За миг ми припомни за човешкия дълг – да бъда добра. Попитах възрастната дама дали да не ѝ помогна. Не отказа. Очите ѝ като че ли се оживиха. Поех от възлестите ѝ пръсти чантата, хванах я под ръка и се запътихме двете към дома ѝ. Колко доволни бяхме - аз и моят полицай! Един ухаещ дюлев плод от жената и нейното: „Сполай, чедо!“. После духът на Другия изчезна. До следващия път…\nГоляма отговорност има полицаят и към семейството си. Това е професия за силни и обичащи хора. В този смисъл - той е духовна опора за близките си. Баща ми никога не ни е обещавал на глас да се прибере жив и здрав. Зная, че го е изрекъл в себе си. Което правя аз. А дългът пред хората - да бдиш за тяхното спокойствие? Това е въпрос на чест. Полицаят в мен бди и ми напомня, че трябва да съм добра и към семейството си. И към татко – този достоен служител на реда – за обичта, за топлината, за уюта, за думите, с които ме награждава, за неволните хубави уроци, които ми преподава всеки ден като духовно присъствие. „А вълшебната дума?!“ – обажда се в мен полицаят.\nУважението и респектът към полицейските служители на реда – тези консули на реда и човещината, са дълбоко в моята душа. Благодаря им. И на Другия в мен - полицаят. По-силна и по-морална съм с него. Дали ще се покаже той някой ден наяве пред хората? Надявам се. Като татко, аз не се страхувам от трудности. Готова съм да издържа всякакви академични и житейски изпити, за да стана истински полицай. И да служа за доброто на хората.\nMore in this category: « Вторият човек в ГЕРБ-Цветанов иска Атанас Мерджанов /екс депутат екс.говорител на БСП/ в Народното събрание\tПо-ниски резултати тази година. По-зле в малките населени места. Мерките! »


Holiday home Ellemose Sydals IX - НАЙ-НИСКИ ЦЕНИ от agoda.com\nПовече за Holiday home Ellemose Sydals IX\nРазположен на централно място в Sydals, Holiday home Ellemose Sydals IX е идеално начало за Вашaта екскурзия из Сюдалс. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nHoliday home Ellemose Sydals IX също така предлага много съоръжения за обогатяване на Вашия престой в Сюдалс. Докато са отседнали в този чудесен хотел, гостите могат да се насладят на безплатен WiFi достъп във всички стаи.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като климатик, отопление, балкон/тераса, видео игри в стаята, телевизор. Пълният списък от съоръжения за отдих е достъпен в хотела и включва гореща вана, солариум. Открийте интригуващата комбинация от професионално обслужване и широка гама удобства в Holiday home Ellemose Sydals IX.


Светски (страница 4) - Поглед Инфо\nРумен Петков 3168\nПринцеса Даяна е била в съзнание и е могла да говори след катастрофата\n/Поглед.инфо/ Уелската принцеса Даяна е била в съзнание и е могла да говори след катастрофата в парижкия тунел преди 20 години.\nЗа три месеца на поста Макрон е похарчил 26 000 евро за грим\n/Поглед.инфо/ Макар първата дама Бриджит Макрон да е тази, чийто външен вид постоянно е обект на коментари, френският президент Франсоа Макрон също държи да изглежда добре. Британският в. „Гардиън“ съобщава, че от идването си на власт през май държавният глава е похарчил 26 000 евро за грим.\nThe Hill постави Мелания и Иванка Тръмп сред най-красивите политици във Вашингтон\n/Поглед.инфо/ Съпругата на президента на САЩ Доналд Тръмп Мелания и неговата дъщеря Иванка бяха включени в списъка на най-красивите политици във Вашингтон. Списъкът е съставен от изданието The Hill.\nНа 64 години Бриджит Макрон представя Франция с мини рокли\n/Поглед.инфо/ Не стихва интересът към първата френска дама, 64-годишната Бриджит Макрон, след като 39-годишният й съпруг Еманюел бе избран за президент.\nЕма Томпсън: Доналд Тръмп се опита да ме сваля\n/Поглед.инфо/ След разкритията, че американският президент Доналд Тръмп се опитал да сваля Лейди Даяна, сега и известната актриса от Великобритания Ема Томпсън разказва, че в миналото Тръм се е опитал да я свали.\nВиктория Бекъм се облече безвкусно\n/Поглед.инфо/ Въпреки че Виктория Бекъм заслужено е призната за модна икона, някои нейни тоалети предизвикват негативна реакция не само в социалните мрежи, но и сред модните критици.\n/Поглед.инфо/ Произнасяйки или чувайки думата „политик“, първата ни реакция е да си представим мъж на средна възраст, издокаран с консервативен костюм. И сме свикнали или да не възприемаме представителките на нежния пол насериозно, или напълно да забравяме за тях. В този материал ви представяме...


Как да живеем без жлъчен мехур, последиците от отстраняването\nУсложнените форми на холелитиаза (SCI) са индикации за холецистектомия - операции за отстраняване на жлъчния мехур (HP). По време на възстановяването на пациентите, медицинската подкрепа, храненето и начинът на живот са важни. Помислете за плюсовете и минусите на операцията, последствията, особеностите на рехабилитацията.\nВъпросното тяло е част от жлъчната система, изпълнявайки следните функции:\nДепозиране на жлъчката, непрекъснато произвеждано от черния дроб, чийто дневен обем е 1-2 литра.\nВ ZHP капацитет от около 50 ml е неговата концентрация (5-10 пъти).\nЧаст по желание евакуация на съдържанието на дванадесетопръстника.\nЕлиминира пепсина - ензим, който е опасен за панкреаса.\nСтимулира тънките черва.\nПомага при разграждането на хранителни вещества.\nТой произвежда слуз, който не позволява протеинови токсини и бактерии да се прилепват към лигавицата на храносмилателния канал.\nТой произвежда билирубин, холестерол и други мастноразтворими съединения, които не се филтрират от бъбреците.\nВъзпаления орган с камъни и гной не може да се справи с такива сериозни проблеми и се превръща в място за хронична инфекция. Състоянието се придружава от редовни остри нападения със силна болка, треска, повръщане.\nСлед отстраняването му не се появяват промени в човешкото тяло. Черният дроб продължава да произвежда жлъчка, която сега не се натрупва в специален депо, но постоянно, като свободна река, се влива в червата.\nЛипсата на течност е неприятна новина за тялото. Поради директното вкарване на чернодробната тайна, стените на жлъчните пътища изпитват повишено натоварване. Има трудности в борбата срещу микробите, може би дразнене на чревната лигавица, появата на дуоденит. Това ще отнеме нов ритъм на хранене, с изключение на стимулиране на интензивна секреция на жлъчката.\nВъзможно ли е да живеете без жлъчен мехур?\nСлед известно време след холецистектомията се предизвикват адаптивни механизми, в резултат на които се разширяват черните жлези и те се превръщат в резервоар за малки количества жлъчка. 95% от пациентите, подложени на операция, се връщат към нормалния си живот.\nПлюсове и минуси на премахването\nПоложителните нюанси на холецистектомията включват подобряване на физическото състояние на пациента, което поради честите атаки е депресирано както физически, така и умствено. Правилното хранене, умерената физическа активност след отстраняването имат положителен ефект върху качеството на живот. Но понякога се получават оплаквания за горчивина в устата, подуване, болка в болката. Тяхната причина е съпътстващо заболяване на храносмилателния канал, срещу което се прилага сложна терапия.\nПовече от половината от пациентите, които са претърпели операция, независимо от силата на дясната страна и болката, не променят хранителните си навици. В резултат на това те охлаждат холестерола, влошават панкреатит, развива мастна хепатоза. Всяка десета оперативна диета спазва диетата, но често това се дължи на факта, че дискомфортът в корема е заменен с нови неприятни усещания. Не можете да изключите опасното състояние на перфорация на стената на жлъчния мехур.\nСлед холецистектомия е разумно, с помощта на естествени формулировки, да се помогне на черния дроб да се справи с неговите сложни задачи, за да не бъде отново на операционната маса. Трябва да се разбере, че холецистектомията не разрешава проблема с CSW. Причините са свързани с патологичните физикохимични свойства на жлъчката, с нейната прекомерна плътност. Това води до утаяване на люспи, от които се образуват кристали, способни на растеж. С острите си ръбове те увреждат стените на жлъчния мехур, блокират каналите, което е индикация за хирургично лечение.\nСлед холецистектомия, системата за отделяне на жлъчката е принудена да възстанови отново. При някои пациенти адаптацията преминава незабелязано, други имат редица проблеми. Например се развива синдром на постколектистектомия (ПХК), чиито симптоми включват:\nБолката в десния хипохондриум е най-напред слаба, след това се усилва.\nКоличеството на черния дроб.\nНеприятните симптоми включват холерна диария, причинена от прекомерно увеличаване на броя на инфекциозните агенти в червата. Чернодробната жлъчка, за разлика от везикула, има по-малка бактерицидна активност. Това води до нарушение на баланса на микрофлората в дебелото черво. Можете да избегнете проблеми със изпражненията, като премахнете сладкишите от диетата си и заменете вредните храни, например с плодове като:\nТе имат способността да инхибират жизнената активност на патогенните микроби, като по този начин нормализират бактериалния състав в долните части на храносмилателния канал. В умерени количества е важно да добавите карамфил и канела към ястия, които също имат бактериостатични свойства. За подпомагане на микрофлората се използват пробиотици, съдържащи лакто- и бифидобактерии и пребиотици, които включват диетични фибри, които служат като хранителна среда за благоприятни чревни жители.\nАко жлъчният мехур е бил отстранен и периодът на рехабилитация протича без усложнения, храносмилането се случва и без проблеми. Когато жлъчката започне да застане в канала на черния дроб, тогава се развива холестаза. Тя може да бъде определена от болка в областта на десния хипохондриум. Биохимията на кръвта в същото време показва високо ниво на билирубин, алкална фосфатаза и други ензими.\nХолеретици (Алохол) за предотвратяване на застой на жлъчката, нормализиране на храносмилателния канал, ускоряване на метаболизма.\nЧолагог агенти, хепатопротектори, предпазващи черния дроб.\nГарантира, че в тялото след операцията отново няма да започнат процесите на образуване на камъни, не не. Теоретично това е възможно, въпреки че на практика това се случва рядко. Съставът на жлъчката, неговата стагнация са признаци, които не се променят след холецистектомия. Ето защо за превенцията е по-добре да се погрижите за най-важната жлеза - за черния дроб, за която се препоръчва да следвате диета, да се движите повече, да ядете малко, но често.\nКолко живеят след отстраняването\nХолецистектомията не повлиява продължителността на живота на пациента. Това не ви пречи да се чувствате великолепно и дори да практикувате спортен спорт. Според статистиката такива хора са многобройни и не се оплакват от живота. Вярно е, че те трябва да се откажат от лошите си навици, за да не принуждават черния дроб да неутрализират алкохола и отрови, съдържащи се в цигарите.\nЗа най-бързата адаптация са предвидени препоръки за хранене, специално предназначени за пациенти, които са претърпели отстраняване на жлъчния мехур. Изисквания към храната:\nВсички видове засенчване: термични, химически, механични.\nФизиологична полезност на диетата.\nЯстия се готвят или се приготвят на пара. Забранено е да минава, да се задушава, да се запържва.\nФракционни хранения (до 6 пъти дневно) и бавно дъвчене. Това е свързано с факта, че в дванадесетопръстника има неконцентрирана жлъчка, която може да се справи само с малки порции храна.\nРежим на пиене с дневен обем свободна течност до 1,5 литра.\nЗа да се замени част от липсващите ензими, могат да се използват ензимни препарати. Техният избор и дозировка се предписват от лекуващия лекар.\nНискомаслено месо, риба под формата на котлети, кнедли, суфле (приготвени за няколко). С пилешка кожа.\nРастително пюре може да се приготви от карфиол, тиква, тиквички, цвекло, моркови, картофи.\nОт гроздовете са полезни вискозни пюре от кайсии: грис, елда, овесено брашно, ориз. От макарони можете да сварите фиде.\nЯйца само под формата на бъркани омлет.\nНастъргани компоти, мусове, желе от сладки плодове и плодове.\nОт безалкохолни напитки и чай роза и роза бедрата.\nЗа да приготвите ястия и салати, използвайте масло и растителни масла.\nКогато състоянието се подобри, диетата може да бъде допълнена със зеленчукови салати, например винегрет, пресни плодове. По време на опрощаването, съдовете могат да се задушат, пекат, но само след предварително кипене. За една седмица можете да ядете 2-3 яйца. От мазнини и пикантни ястия е желателно да се откажете от живота.\nАлкохолните напитки влошават вече лошото храносмилане, увеличават риска от развитие на негативни последици след операцията. Те провокират диария, повишаване нивото на чернодробните ензими, забавяне на процесите на рехабилитация. Това се дължи на повишеното напрежение на черния дроб, което трябва да отдели самостоятелно тялото от етилов алкохол. След 1,5 месеца след холецистектомия, без да навредите на здравето, можете да пиете чаша червено сухо вино.\nПушачите се сблъскват с постоперативна пневмония. Следователно, 2 седмици преди холецистектомията, е необходимо да се откажете от лошия навик. Не използвайте никакви пластири и дъвки, съдържащи никотин.\nНепосредствено след операцията и в рамките на следващия месец е забранено да се повдигат тегла над 3-4 кг. През този период интензивният натиск е противопоказателен. С течение на времето, за да се подобри функционалността на червата и нейната перисталтика, се препоръчва да се правят упражнения, които увеличават мускулната сила, гимнастиката, се изкачват по стълбите. За да не се задържа жлъчката, е полезно да се разхождате на чист въздух за около половин час. Специален терапевтичен ефект под формата на мек масаж на коремната кухина се наблюдава след плуване.\nЗа да се укрепи тялото, новите здравни елементи трябва да бъдат въведени постепенно без натиск и стимулиране на тялото. Скандинавското ходене, йога и други хармонични видове физическа активност ще подобрят обмяната на веществата.\nОграничаване на емоционалните натоварвания в новите реалности не трябва да бъде, защото храносмилателния канал реагира бързо на стреса. Защитете се от претоварване, като използвате дихателни техники, автогенно обучение.\nВлошаване на други заболявания\nКамъните възникват поради застояли процеси, които от своя страна са резултат от еластична, вискозна жлъчка с неправилен състав. И холецистектомията не решава този проблем на метаболизма. Напротив, след операцията на черния дроб, човек трябва да се справи с потока на жлъчката. Специално внимание следва да се обърне на възстановяването на неговите функции. Без този пациент да може да изчака:\nКисти, маточни фиброиди и други заболявания на репродуктивната система.\nНеизправности в работата на жлезите с вътрешна секреция, патологии на щитовидната жлеза.\nИнфекция на тялото с вируси, бактерии, гъбички, паразитни червеи и протозои.\nВсяка хирургическа интервенция за тялото е най-силен стрес. Следователно, след холецистектомия, могат да се развият следните състояния:\nАлергични реакции към приемането на определени лекарства.\nВсичко това се взема предвид от лекаря и се предписват хепарини с ниско молекулно тегло, превръзки за крака и прием на специални лекарства.\nМладите мъже без жлъчен мехур не се вземат в армията. И това не зависи от това как операцията е отишла и какви са нейните последици. Млади хора са записани в резервата, защото отдалеченото тяло не добавя здраве. Забавянето на тази диагноза също не се осигурява, тъй като жлъчният мехур не може да се възстанови и възстанови до следващото повикване.\nДопълването в семейството може да се планира, но само една година след успешната холецистектомия. Този път е достатъчно, за да се идентифицират усложненията, както и да се възстанови бъдещата майка. Хормоналната реорганизация, която се случва в тялото на една жена от специалисти, се счита за рисков фактор за образуването на камъни. Бременната трябва да обърне дължимото внимание на диетата, за профилактика, за да проверява редовно състоянието на жлъчните пътища, да бъде под наблюдението на лекуващия лекар.\nСлед холецистектомия, трябва да се внимава по отношение на черния дроб, тъй като характеристиките на течността, която произвежда, са предпоставки за образуване на камъни.\nЗа откриване на миниатюрни кристали на холестерола за превантивни цели е по-добре да има MRI. Веднъж на всеки шест месеца се препоръчва ултразвук на жлъчните пътища или тяхното динамично изследване. Ако е необходимо, лекарят предписва медикаментозна помощ. За поддържане на здравето и предотвратяване на повторна операция 2 пъти годишно, за да посетите кабинета на гастроентеролог. Дръжте дневник, за да запишете реакцията на тялото на различни нововъведения.\nИ тогава животът без жлъчен мехур може да бъде ярък и пълен, най-важното е да поддържате положително настроение и да изглеждате оптимистично при нестандартни трудни ситуации.\nСледваща Статия Следоперативен период след отстраняване на жлъчния мехур Лапароскопия | лапаротомия\nUS от жлъчен мехур прекарват отделно или при пълна ултразвукова диагностика на коремна кухина. Той се вижда чрез подозрение за холелитиаза и други патологии.


НЕЖНА КАТО ЦВЕТЕ, ЕФИРНА КАТО ЛЕТЕН ПОРИВ – НОВАТА ПРОНТО КОЛЕКЦИЯ X-RAY ЛИЛИУМ | 29desires.com\nНЕЖНА КАТО ЦВЕТЕ, ЕФИРНА КАТО ЛЕТЕН ПОРИВ – НОВАТА ПРОНТО КОЛЕКЦИЯ X-RAY ЛИЛИУМ\nВ търсене на вдъхновение от природата за новата ни колекция решихме да хвърлим един бегъл поглед върху хармонията между женствеността и красотата на цветя. Не ни трябваше много време, за да намерим перфектната симбиоза между двете понятия в олицетворението на Лилиума. Така се вдъхновиме за новата ни пронто колекция, която изцяло въздига в култ цветето още познато като Крем.\nНежните и обаятелни цветове, красиви форми и ненатрапваща се красота, сякаш изцяло се припокриха с идеала ни за жената 29DESIRES. Материите използвани в колекцията напомнят за допира на венчелишче, а цялостната визия е като проекция от букет цветя. Прецизната кройка вади на показ красивите форми в дизайнерските поли и рокли от колекцията, а в съчетание с безупречното стоене на свободните ризи и топове, умело успява да прикрие всяко несъвършенство.\nПозволихме си също да пречупим авторските ни принтове през визията на нашите дизайнери като изполвахме нов похват в създаването им - трансперантност. Леката прозрачност на цветовете създава усещането за свобода и ефирност - така характерни за този период от годината. Всеки детайл от дизайнерските рокли до полите и топовете са естетически издържани и оживяват при всяко движение на тялото.\nЗапазихме традиционно широкия спектър от линии, докосващ всяка дама за точно определен случай. Можеш смело да съчетаваш твоето бизнес облекло с дизайнерска риза, елегантна пола или да се облечеш секси в ефирните рокли от колекцията. Не са пренебрегнати и по-спортните натури, които пък предпочитат преди всичко удобството. За тях марката предлага свободни и комфортни туники и топове със също толкова ефектни авторски принтове.\nКрасива, неповторима и винаги желана – жената от Колекция X-RAY ЛИЛИУМ на 29DESIRES. КЛИКНИ ТУК, за да й се насладиш.


Квартири / стаи Сливен - 4 предложения - Rooms.bg\nRooms.bg > Сливен > Квартири / стаи Сливен\nКвартири / стаи Сливен - 4 предложения\nМоже да изберете сред 4 Квартири / стаи в Сливен. Подберете подходящото място за почивка сред богатия избор от Квартири / стаи в Сливен и използвайте възможността да изпратите бързо запитване директно до хотелиера, за да получите неговата оферта. Необходимо е да кликнете върху снимката на обекта в категория Квартири / стаи или върху името на туристическия обект и да достигнете до подробна информация за цени, галерия и контакти. В района на Сливен, можете да разгледате следните забележителности – Паметник "Орлето" - Сливен - на 348 метра, Парк „Сините камъни”- Сливен - на 1.4 km, Регионален исторически музей Сливен - на 1.6 km, Крепост Туида край Сливен - на 2.2 km, Скално образувание "Халката" - Сливен - на 5.3 km, Пещера Футула в Сливен - на 25.2 km, и др. описани на страницата на обектите от дясно. Нашия екип ще Ви бъде благодарен ако споделите на хотелиера че сте видяли рекламата в Rooms.bg


Coral Residency, Sector 2 - НАЙ-НИСКИ ЦЕНИ от agoda.com\nВиж всички 812 места за настаняване в Колката.\nCJ- 85, Salt Lake, Sector 2,Opp Tank No.9, Солено езеро, Колката, Индия, 700091 - Покажи на картата\nИмате въпрос относно Coral Residency, Sector 2?\nРейтинг 4,9 (12 отзива)\nВ близост Солено езеро Южна Колкота Солено езеро Солено езеро Солено езеро Солено езеро\nПовече за Coral Residency, Sector 2\nУдобно разположен в Колката, Coral Residency, Sector 2 е чудесна стартова точка, от която можете да започнете да проучвате този оживен град. Този 1-звезден хотел е леснодостъпен, тъй като е само на 11.00 Km от летището. Добре поддържаната околност и доброто местоположението в близост до City Centre Mall, Арунакал Прадеш Стейт Офис, La Vida Mall са част от специфичния чар на този хотел.\nCoral Residency, Sector 2 също така предлага много съоръжения за обогатяване на Вашия престой в Колката. За удобството и комфорта на гостите хотелът осигурява 24-часов рум-сервиз, безплатен WiFi достъп във всички стаи, паркинг, рум-сървиз, ресторант.\nНасладете се на висококачествените удобства по време на престоя си тук. В някои стаи са на разположение безжичен интернет достъп (безплатен), климатик, събуждане, бюро, телефон, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Coral Residency, Sector 2 е идеално място, в което можете да се насладите на престоя си в Колката.\nВсички типове туристи (9)Пътуващ по бизнес (2)Двойка (1)Самостоятелно пътуващ (5)Семейство с малки деца (1)\nSUNAN от Китай\nSreenath от Индия\nBirdavolu от Индия\nKingshuk от Индия\nyosiyuki от Япония